
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 609 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση Εργαστηρίου στο Τμήμα Μουσικών Σπουδών του 
Εθνικού και Καποδιστριακού Πανεπιστημίου Αθηνών 
και καθορισμός του Εσωτερικού Κανονισμού Λει¬ 
τουργίας του. 1 

Ολοκλήρωση και έναρξη λειτουργίας της επένδυσης της 

εταιρείας «ΚΥΚΛΩΨ Α.Ε. ΣΚΟΥΠΕΣ ΠΛΑΣΤΙΚΑ». 2 

Ολοκλήρωση και έναρξη λειτουργίας της επένδυσης 

της εταιρείας «ΣΤΑΥΡΙΔΗΣ ΑΒΕΤΕ». 3 

Ολοκλήρωση και έναρξη λειτουργίας της επένδυσης της 
ατομικής επιχείρησης «ΓΑΡΑΜΠΕΡΑΣ ΠΑΝΤΕΛΗΣ». 4 
Ολοκλήρωση και έναρξη λειτουργίας της επένδυσης 
της εταιρείας «ΙΩΑΝΝΗΣ ΜΙΧΑΗΛΙΔΗΣ ΑΕΡΙΟΥΧΑ 

ΠΟΤΑ Α.Ε.». 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον ΜΑΝΙΑ ΝΙΚΟΛΑΟ του ΧΑΡΑ¬ 
ΛΑΜΠΟΥ. 6 

Τροποποίηση της υπ’ αριθμ. ΔΙΣΑ/6766/Π10/4/483/ν.3299/ 
2004/24.11.2006 αρχικής απόφασης υπαγωγής της 
επένδυσης της εταιρείας «ΑΚΕΚ Α.Ε.». 7 


ΑΠΟΦΑΣΕΙ Σ 

Αριθ. 35572/Β1 (1) 


Ίδρυση Εργαστηρίου στο Τμήμα Μουσικών Σπουδών του Εθνι¬ 
κού και Καποδιστριακού Πανεπιστημίου Αθηνών και καθο¬ 
ρισμός του Εσωτερικού Κανονισμού Λειτουργίας του. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις : 

α) Του άρθρου 7, παρ. 5 του ν. 1268/1982 «Για τη δομή και 
λειτουργία των Ανωτάτων Εκπαιδευτικών Ιδρυμάτων» (Α' 
87), όπως η παράγραφος αυτή τροποποιήθηκε με το άρθρο 
48, παρ. 2 του ν. 1404/1983 «Δομή και λειτουργία των Τ.Ε.Ι.» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

β) Τις διατάξεις του άρθρου 4, παρ. 1, εδ. γ του ν. 2083/1992 
«Εκσυγχρονισμός της Ανώτατης Εκπαίδευσης» (Α' 159). 


25 Απριλίου 2007 

γ) Του άρθρου 90 του κώδικα νομοθεσίας για την κυ¬ 
βέρνηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 (Α' 98). 

2. Την υπ’ αριθμ. 37876/ΣΤ5/26.4.2004 απόφαση του Πρωθυ¬ 
πουργού και του Υπουργού Εθνικής Παιδείας και Θρησκευ¬ 
μάτων «Καθορισμός αρμοδιοτήτων των Υφυπουργών του 
Υπουργείου Εθνικής Παιδείας και Θρησκευμάτων» (Β' 608). 

3. Την υπ’ αριθμ. 37930/ΔΙΘΕ 1264/14.10.2005 απόφαση του 
Πρωθυπουργού και του Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικονομί¬ 
ας και Οικονομικών» (Β' 1432), όπως τροποποιήθηκε με την 
υπ’ αριθμ. 5733/ΔΙΟΕ179/13.2.2006 (Β' 204) όμοια απόφαση. 

4. Τη σύμφωνη γνώμη της Γενικής Συνέλευσης του Τμή¬ 
ματος Μουσικών Σπουδών του Εθνικού και Καποδιστριακού 
Πανεπιστημίου Αθηνών (συνεδρίαση 31.10.2006). 

5. Το γεγονός ότι από την εφαρμογή των διατάξεων της 
παρούσης απόφασης προκαλείται το έτος 2007 δαπάνη 
ύψους 6.000 ευρώ περίπου για τα αναλώσιμα και τα λει¬ 
τουργικά έξοδα, η οποία θα βαρύνει τον Προϋπολογισμό 
του Ε.Κ.Π.Α. και ειδικότερα τις πιστώσεις του Κ.Α.Ε.4121. 

Κατά την επόμενη πενταετία θα ληφθεί μέριμνα για την 
εξασφάλιση των αναγκαίων πιστώσεων από τις πηγές που ανα¬ 
λυτικά αναφέρονται στο άρθρο 6 της Απόφασης, χωρίς αύξηση 
της κρατικής επιχορήγησης προς αυτό. Επίσης προκαλείται 
ενδεχόμενη δαπάνη σε βάρος του ανωτέρω προϋπολογισμού 
από την κάλυψη των εξόδων οργάνωσης συμποσίων, συνεδρί¬ 
ων και άλλων επιστημονικών εκδηλώσεων το ύψος της οποίας 
εξαρτάται από πραγματικά γεγονότα και θα καλύπτεται από 
τις πιστώσεις που διατίθενται στο εν λόγω εργαστήριο από το 
Τμήμα Μουσικών Σπουδών του Ε.Κ.Π.Α., αποφασίζουμε : 

Άρθρο 1 
Ίδρυση 

Ιδρύεται στο Τμήμα Μουσικών Σπουδών του Εθνικού & Καπο- 
διστριακού Πανεπιστημίου Αθηνών το Εργαστήριο Εθνομου- 
σικολογίας και Πολιτισμικής Ανθρωπολογίας”, το οποίο εξυ¬ 
πηρετεί διδακτικές, ερευνητικές, επιστημονικές, εκπαιδευτικές 
και καλλιτεχνικές ανάγκες και δραστηριότητες του Τμήματος. 
Επιπλέον, θέτει ως αντικείμενο του τη μελέτη της μουσικής 
και του πολιτισμού σε κάθε τους έκφραση με στόχο την ανά¬ 
πτυξη των αντίστοιχων επιστημονικών τομέων του Προγράμ¬ 
ματος Σπουδών του Τμήματος, όπως αυτό έχει εγκριθεί από 
το Υπουργείο Εθνικής Παιδείας και Θρησκευμάτων. 

Άρθρο 2 
Σκοπός 

Το εργαστήριο έχει ως αποστολή : 

1. Την κάλυψη των εφαρμοσμένων διδακτικών και ερευ- 

νητικών αναγκών του Τμήματος Μουσικών Σπουδών (σε 
προπτυχιακό και μεταπτυχιακό επίπεδο), καθώς και άλλων 
Τμημάτων του Εθνικού και Καποδιστριακού Πανεπιστημί¬ 
ου Αθηνών, σε ζητήματα που αφορούν στην επεξεργασία 
και εφαρμογή της εθνογραφικής μεθόδου, την παραγωγή 
εθνογραφικής γνώσης, τη διδασκαλία του διεπιστημονικού 
θεωρητικού αντικειμένου του Εργαστηρίου και την περαι¬ 
τέρω διασύνδεσή του με τη μουσική πρακτική, δίνοντας 
ιδιαίτερη έμφαση στις κοινωνίες του ελληνικού και του 
ευρύτερου μεσογειακού χώρου. 

2. Την εφαρμογή της εθνογραφικής μεθόδου στο πλαίσιο 
της εθνομουσικολογικής έρευνας σε τομείς στους οποίους 
η εθνομουσικολογία παραδοσιακά εξειδικεύεται (οργανο¬ 
λογία, συλλογή μουσικού υλικού, μουσική καταγραφή και 
ανάλυση, συγκριτική ανάλυση, ρεπερτόριο, μουσικοί χάρτες, 
γενεαλογίες μουσικών, μουσικά ιδιώματα, μουσική τυπολο¬ 
γία κ.λπ.) αλλά και σε άλλους τομείς όπως η ιστορική εθνο- 
μουσικολογία, η μουσική λαογραφία, η εθνομουσικολογία 
της αστικής, λαϊκής και δημοφιλούς μουσικής, η ερμηνευ¬ 
τική και αναστοχαστική εθνομουσικολογία κ.λπ. 

3. Την εφαρμογή της εθνογραφικής μεθόδου σε ευρύτερο 
πολιτισμικό πλαίσιο στον τομέα της πολιτισμικής ανθρωπολο¬ 
γίας με άξονες την ανθρωπολογία της μουσικής (κοινωνικές 
σχέσεις, πολιτισμικές ταυτότητες, φύλο, πολιτισμικά συστή¬ 
ματα συγκρότησης της μουσικής και των ήχων, ηχοτοπία, 
διαπολιτισμικές μουσικές ανταλλαγές ή σχέσεις, μουσική και 
παγκοσμιοποίηση, δημοφιλής μουσική κουλτούρα κ,λπ.), την 
ανθρωπολογία του χορού (κοινωνικές σχέσεις, πολιτισμικές 
ταυτότητες, φύλο, πολιτισμική συγκρότηση του κινούμενου 
σώματος, χορός και πολιτική, χορευτικά ρεύματα, χορός και 
μόδα κ,λπ.), την οπτική ανθρωπολογία (εθνογραφικό φιλμ, ντο¬ 
κιμαντέρ, ανθρωπολογία των μέσων κ.λ.π.) και σε άλλους τομείς 
στους οποίους χρησιμοποιείται η εθνογραφική έρευνα. 

4. Την υποστήριξη, τεκμηρίωση, παραγωγή και προώθη¬ 
ση πρωτότυπης έρευνας που εμπίπτει στο επιστημονικό 
αντικείμενο του Εργαστηρίου στους τομείς της εθνομου- 
σικολογίας και της πολιτισμικής ανθρωπολογίας. 

5. Την ανάληψη και εκπόνηση προγραμμάτων βασικής 
και εφαρμοσμένης έρευνας από το Υπουργείο Παιδείας, το 
Υπουργείο Πολιτισμού και άλλα υπουργεία, την Επιτροπή 
Ερευνών του Εθνικού και Καποδιστριακού Πανεπιστημίου 
Αθηνών, την ΕυρωπαϊκήΈνωση κ.λπ. είτε αυτοδύναμα είτε 
σε συνεργασία με ακαδημαϊκά ιδρύματα της ημεδαπής και 
της αλλοδαπής, μουσεία, ερευνητικά κέντρα και άλλους 
φορείς συναφών αντικειμένων, εφόσον οι επιστημονικοί 
στόχοι συμπίπτουν, συμβαδίζουν και αλληλοσυμπληρώνο- 
νται με εκείνους του εργαστηρίου. 

6. Την επιστημονική, υλικοτεχνική και οικονομική υποστή¬ 
ριξη επιτόπιων εθνογραφικών ερευνών εθνομουσικολογικού 
και ευρύτερου ανθρωπολογικού ενδιαφέροντος. 

7. Την οργάνωση και υλοποίηση σεμιναρίων επιμόρφωσης 
και κατάρτισης εφαρμοσμένης εθνομουσικολογίας, πολι¬ 
τισμικής ανθρωπολογίας, ανθρωπολογίας της μουσικής, 
του χορού και άλλων τελεστικών τεχνών, διαπολιτισμικής 
εκπαίδευσης, πολιτισμικής διαχείρισης κλπ. που απευθύ¬ 
νονται α) σε εκπαιδευτικούς όλων των βαθμιδών, β) σε 
επιστήμονες και ερευνητές συναφών αντικειμένων, γ) σε 
πολιτιστικούς φορείς, ιδρύματα, ινστιτούτα κλπ. 

8. Την παραγωγή διδακτικού και εκπαιδευτικού υλικού στο 
ευρύτερο πεδίο εξειδίκευσης του Εργαστηρίου μέσα από 
τη μετάφραση ή τη συγγραφή και την έκδοση κειμένων. 

9. Τη διοργάνωση επιστημονικών διαλέξεων, συναντήσε¬ 
ων, ημερίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων και την πρόσκληση Ελλήνων και 
ξένων αναγνωρισμένων επιστημόνων. 

10. Τη δημιουργία εξειδικευμένης βιβλιοθήκης, δισκοθήκης 
και ταινιοθήκης που θα εξυπηρετούν τις σχετικές δραστη¬ 
ριότητες. 


11. Τη συλλογή, φύλαξη και διατήρηση πρωτογενούς εθνο- 
μουσικολογικού υλικού και υλικού της ευρύτερης πολιτιστικής 
κληρονομιάς και τη δημιουργία βιβλιογραφίας και βάσεων δε¬ 
δομένων σε συνεργασία με άλλα ελληνικά και αλλοδαπά κέ¬ 
ντρα ερευνών, ακαδημαϊκά ιδρύματα, βιβλιοθήκες και φορείς. 

12. Τη δημιουργία συλλογής μουσικών οργάνων και παρτι¬ 
τούρων, αρχείου μουσικών και άλλων προφορικών μαρτυρι¬ 
ών, αρχείου φωτογραφιών, βιντεοθήκης με κινηματογραφικό 
υλικό εθνομουσικολογικού, ανθρωπολογικού, λαογραφικού 
και ιστορικού ενδιαφέροντος, μαγνητοσκοπημένων ρεπορ¬ 
τάζ για θέματα σχετικού ενδιαφέροντος και την ευρεία 
διάδοση αποτελεσμάτων έρευνας (παραγωγή ντοκιμαντέρ 
και ραδιοφωνικών εκπομπών, οργάνωση εκθέσεων σε μου¬ 
σεία, παρουσίαση νέου εκπαιδευτικού υλικού σε σχολεία, 
παραγωγή έντυπου και ηλεκτρονικού υλικού, δημιουργία 
ιστοσελίδων, διοργάνωση ημερίδων και συνεδρίων κ.λπ.). 

13. Τη δημιουργία της κατάλληλης υλικοτεχνικής υποδομής 
(οπτικοακουστικά μέσα, όργανα καταγραφής, επεξεργασίας και 
αναπαραγωγής ήχου και εικόνας, ηλεκτρονικοί υπολογιστές 
κ.λπ.) - είτε αυτοδύναμα είτε σε συνεργασία με άλλα Τμήματα 
και Εργαστήρια - που θα υποστηρίζει τη διεξαγωγή της εθνο- 
μουσικολογικής έρευνας, την ανάλυση του πραγματολογικού 
υλικού και τη διδασκαλία των σχετικών μαθημάτων. 

14. Τη δημιουργία χώρου για την εργαστηριακή πρακτική 
άσκηση των φοιτητών στους σχετικούς τομείς. 

15. Την εφαρμοσμένη-εργαστηριακή διδασκαλία των σχε¬ 
τικών με τα αντικείμενα της εθνομουσικολογίας και της 
πολιτισμικής ανθρωπολογίας μαθημάτων, όπως προβλέπε- 
ται από το Πρόγραμμα Σπουδών του Τμήματος. 

16. Τη διδασκαλία ξένων γλωσσών με σκοπό την εξοικείωση 
των ενδιαφερομένων στην εξειδικευμένη ξενόγλωσση ορολο¬ 
γία, αλλά και την εθνομουσικολογική και την ανθρωπολογική 
έρευνα σε μη ελληνόφωνους πληθυσμούς. 

17. Τη δημιουργία διαδικτυακού ιστοχώρου και την έκ¬ 
δοση έντυπου ενημέρωσης στο οποίο θα προβάλλεται η 
ερευνητική δραστηριότητα του Εργαστηρίου και θα πα¬ 
ρουσιάζονται επιστημονικές μελέτες. 

18. Την έντυπη ή/και την ηλεκτρονική έκδοση επιστημονι¬ 
κών δημοσιεύσεων και περιοδικού με πρωτότυπες μελέτες 
του ιδίου ή και συναφών αντικειμένων. 

19. Τη δυνατότητα σύμπραξης με άλλους επιστημονικούς 
και καλλιτεχνικούς φορείς με στόχο την προώθηση και 
πραγματοποίηση των σκοπών του Εργαστηρίου. 

20. Την οργάνωση και υποστήριξη καλλιτεχνικών εκδηλώ¬ 
σεων (συναυλιών, παραστάσεων, ρεσιτάλ, εκθέσεων κ.λπ.) 
με στόχο τη μουσική καλλιέργεια, τη διάδοση διαφόρων 
μουσικών παραδόσεων και τη διαπολιτισμική επικοινωνία. 

21. Την παροχή υπηρεσιών σε ιδιώτες κατά τα προβλε- 
πόμενα στο π. δ. 159/1984 (Α' 53). 

Άρθρο 3 
Προσωπικό 

Το εργαστήριο αποτελείται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Μουσικών 
Σπουδών, των οποίων το γνωστικό αντικείμενο της θέ¬ 
σης που κατέχουν εμπίπτει στα διδακτικά και ερευνητικά 
αντικείμενα του κάθε εργαστηρίου, από μέλη του Ειδικού 
και Εργαστηριακού Διδακτικού Προσωπικού (Ε.Ε.Δ.Ι.Π.), από 
μέλη του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονικού 
και του διοικητικού προσωπικού που τοποθετούνται στο 
εργαστήριο με τη διαδικασία των άρθρων 4 παρ. 1 (δ) του 
ν. 2083/1992 και 13 παρ. 3β του ν. 2817/2000 (Α' 78). 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Μουσικών 

Σπουδών του Εθνικού και Καποδιστριακού Πανεπιστημίου 
Αθηνών που ορίζεται με τη διαδικασία του άρθρου 28 παρ. 
22 του ν. 2083/1992. 

2. Ο Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 (Α' 87) μεταξύ των οποίων 
περιλαμβάνονται: α) ο συντονισμός του διδακτικού (προ¬ 
πτυχιακού και μεταπτυχιακού) και του ερευνητικού έργου 
του Εργαστηρίου, β) η κατάρτιση και η υποβολή στη Γενική 
Συνέλευση του Τμήματος του κανονισμού και του ετήσιου 
προγράμματος λειτουργίας του Εργαστηρίου και η φροντί¬ 
δα για την τήρηση του, γ) η υποβολή στη Γ ενική Συνέλευση 
του Τμήματος του απολογισμού λειτουργίας του Εργαστη¬ 
ρίου, δ) η μέριμνα για τη στελέχωση του Εργαστηρίου με 
το κατάλληλο και αναγκαίο προσωπικό, για την οικονομική 
διαχείριση των εσόδων του και για την κατανομή των χώρων 
του, ε) η εισήγηση στη Γ ενική Συνέλευση του Τ μήματος για 
την προμήθεια του εξοπλισμού, του αρχειακού υλικού, των 
βιβλίων και κάθε άλλου υλικού που κρίνεται απαραίτητο για 
το Εργαστήριο, καθώς και για τον ορισμό των υπευθύνων για 
τα αναλώσιμα υλικά και τον κινητό εξοπλισμό, στ) ο καθορι¬ 
σμός των μονάδων του δημόσιου και του ιδιωτικού τομέα με 
τις οποίες συμβάλλεται ή συνεργάζεται το Εργαστήριο για 
την εκπόνηση συγκεκριμένων ερευνητικών προγραμμάτων, 
ζ) η υπογραφή κάθε εγγράφου και γενικά η ευθύνη για την 
ομαλή και απρόσκοπτη λειτουργία του Εργαστηρίου. 

Άρθρο 5 

Εγκατάσταση- Λειτουργία 

1. Χώρος του Εργαστηρίου είναι αυτός που παραχωρείται 
από το Εθνικό και Καποδιστριακό Πανεπιστήμιο Αθηνών 
στο Εργαστήριο για τη διεξαγωγή του έργου και την εκ¬ 
πλήρωση της αποστολής του, στο πλαίσιο του κτηριακού 
προγράμματος του Τμήματος. Χώρος του Εργαστηρίου 
θεωρείται επίσης το γραφείο του Διευθυντή του Εργαστη¬ 
ρίου και κάθε άλλος χώρος που διατίθεται για τη στέγαση 
των δραστηριοτήτων του. 

2. Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου και 
σε χώρους που παραχωρούνται σ' αυτό για την εγκατάσταση 
των οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατάστασης 
υπάρχει πινακίδα με τον τίτλο του Εργαστηρίου και το ονομα¬ 
τεπώνυμο του Διευθυντή. Το ωράριο εργασίας του προσωπικού 
είναι αυτό που προβλέπεται για κάθε κατηγορία, σύμφωνα με 
τον εσωτερικό κανονισμό λειτουργίας του Πανεπιστημίου. 

3. Ο Διευθυντής ενημερώνεται πριν από τη διεξαγωγή κάθε 
εργασίας που γίνεται στο Εργαστήριο στο πλαίσιο ερευνητικού 
προγράμματος ή άλλου έργου, που έχει αποφασιστεί από τη 
Γ ενική Συνέλευση του Τ μήματος και καθορίζει την προτεραι¬ 
ότητα στη χρησιμοποίηση οργάνων και χώρων, σε περίπτωση 
που δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει λειτουργία 
του Εργαστηρίου, τη χρησιμοποίηση οργάνων και υλικών που 
ανήκουν σ’ αυτό, την παραμονή των εργαζομένων, των φοιτητών 
και των επισκεπτών στους χώρους του, καθώς και την προστα¬ 
σία των οργάνων και εγκαταστάσεων του από βλάβες. 

5. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του ή άλλους ερευνη¬ 
τές που έχουν ειδική επί των οργάνων αυτών εκπαίδευση 
και εξουσιοδότηση από τον Διευθυντή του Εργαστηρίου. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται μετά τη χρησιμοποί¬ 
ηση τους στην κατάσταση που είχαν παραδοθεί. 

6. Με απόφαση του Διευθυντή ορίζονται οι υπεύθυνοι 
και συνυπεύθυνοι των ερευνητικών χώρων και των εργα¬ 
στηριακών μονάδων. Τα κριτήρια επιλογής αφορούν την 
έρευνα γενικά, το αντικείμενο με το οποίο ασχολείται η 


συγκεκριμένη εργαστηριακή μονάδα και την ερευνητική και 
διδακτική πείρα του επιστημονικού προσωπικού. 

Ο Διευθυντής μπορεί να καλεί συμβουλευτικά σε συσκέψεις 
τους υπεύθυνους και τους συνυπεύθυνους των ερευνητικών 
χώρων και των εργαστηριακών μονάδων, όταν συζητούνται 
θέματα που άπτονται της αρμοδιότητας τους, να αναθέτει 
εισηγήσεις σε έναν ή περισσότερους από αυτούς και να συ¬ 
γκροτεί επιτροπές μελέτης ειδικών προβλημάτων. Οι υπεύ¬ 
θυνοι και οι συνυπεύθυνοι ορίζονται για μια τριετία αλλά η 
θητεία τους μπορεί να ανανεώνεται χωρίς περιορισμούς. 

Άρθρο 6 

Έσοδα 

Τα έσοδα του Εργαστηρίου προέρχονται από: 

1. Την εκτέλεση ερευνητικών και επιμορφωτικών (εθνικών, 
ευρωπαϊκών ή διεθνών) προγραμμάτων που πραγματοποι¬ 
ούνται για ίδιο λογαριασμό ή λογαριασμό τρίτων. 

2. Τη διάθεση αποτελεσμάτων ερευνητικών προγραμμά¬ 
των ή εν γένει επιστημονικών προϊόντων. 

3. Την παροχή υπηρεσιών σύμφωνα με το άρθρο 3 παρ. 
3 του π.δ. 159/1984 (Α' 53). 

4. Τις πιστώσεις που διατίθενται από το Τμήμα Μουσικών 
Σπουδών με τη διαδικασία του άρθρου 4 παρ. 1 (ε') του 
ν. 2083/1992 (Α' 159). 

5. Τις ειδικές προσφορές, χρηματοδοτήσεις και άλλες χορη¬ 
γίες που προέρχονται από διεθνείς οργανισμούς, δημόσιες ή 
ιδιωτικές επιχειρήσεις και νομικά ή φυσικά πρόσωπα. 

6. Τ ις κληρονομιές, τις δωρεές, τις κληροδοσίες και άλλες 
οικονομικές ενισχύσεις που καταλείπονται στο Εθνικό και 
Καποδιστριακό Πανεπιστήμιο Αθηνών για τους σκοπούς 
του Εργαστηρίου. 

7. Τις πωλήσεις εκδόσεων του Εργαστηρίου. 

8. Έσοδα από κάθε άλλη πηγή. 

Άρθρο 7 

Τηρούμενα βιβλία 

Για τις ανάγκες του Εργαστηρίου τηρούνται τα ακόλουθα 
βιβλία και στοιχεία: βαθμολόγιο φοιτητών, βιβλίο περιουσια¬ 
κών στοιχείων, φάκελος οικονομικών στοιχείων κάθε έτους, 
κατάλογος επιστημονικών βιβλίων, περιοδικών και οργάνων, 
αρχείο ερευνητικών προγραμμάτων, βιβλίο μεταβολών προ¬ 
σωπικού, πρωτόκολλο διακίνησης αλληλογραφίας και κάθε 
άλλο βιβλίο ή στοιχείο που προβλέπεται από ειδική διάταξη ή 
κρίνεται απαραίτητο ύστερα από απόφαση του Διευθυντή. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2007 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

( 2 ) 

Ολοκλήρωση και έναρξη λειτουργίας της επένδυσης της 
εταιρείας «ΚΥΚΛΩΨ Α.Ε. ΣΚΟΥΠΕΣ ΠΛΑΣΤΙΚΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. IΕ/ΟΕ/1923/Π02/4/00014/Ε/ν. 3299/ 
2004/27.3.2007 απόφαση του Γενικού Γραμματέα Περιφέ¬ 
ρειας Ανατολικής Μακεδονίας Θράκης εγκρίθηκε η ολοκλή¬ 
ρωση και έναρξη λειτουργίας της επένδυσης της εταιρείας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«ΚΥΚΛΩΨ Α.Ε. ΣΚΟΥΠΕΣ ΠΛΑΣΤΙΚΑ» που αναφέρεται στην 
επέκταση εκσυγχρονισμό μονάδας παραγωγής πλαστικών 
ειδών στην Ν. Βύσσα του Ν. Έβρου συνολικού κόστους ένα 
εκατομμύριο εννιακόσιες είκοσι επτά χιλιάδες τριακόσια 
πενήντα δύο ευρώ και σαράντα έξη λεπτά (1.927.352,66 €) 
με ποσοστό επιχορήγησης 55% επί του συνολικού κόστους 
δηλαδή ποσό επιχορήγησης ένα εκατομμύριο εξήντα χιλι¬ 
άδες σαράντα τρία ευρώ (1.060.043,00 €). 

Ημερομηνία γνωμοδότησης της Επιτροπής 15.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 
-Φ- 

(3) 

Ολοκλήρωση και έναρξη λειτουργίας της επένδυσης της 
εταιρείας «ΣΤΑΥΡΙΔΗΣ ΑΒΕΤΕ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ' αριθμ. ΙΕ/ΟΕ/1920/ΠΟ2/1/342/ν. 2601/1998/ 

27.3.2007 απόφαση του Γενικού Γραμματέα Περιφέρειας 
Ανατολικής Μακεδονίας - Θράκης εγκρίθηκε η ολοκλήρωση 
και έναρξη λειτουργίας της επένδυσης της εταιρείας «ΣΤΑΥ- 
ΡΙΔΗΣ ΑΒΕΤΕ» που αναφέρεται στην ίδρυση μονάδας κατα¬ 
σκευής μεταλλικών προϊόντων στο Δημ. Διαμ. Χωριστής του 
Δήμου Δράμας του Ν. Δράμας συνολικού κόστους οκτακόσι¬ 
ες πενήντα έξη χιλιάδες εννιακόσιες εξήντα οκτώ ευρώ και 
εξήντα ένα λεπτά (856.968,61 €) με ποσοστό επιχορήγησης 
45% επί του συνολικού κόστους δηλαδή ποσό επιχορήγησης 
τριακόσιες ογδόντα πέντε χιλιάδες εξακόσια τριάντα πέντε 
ευρώ και ογδόντα επτά λεπτά (385.635,87 €). 

Το ύψος του τραπεζικού δανείου ορίζεται σε 100.620,00 € 
για το οποίο χορηγείται επιδότηση επιτοκίου για έξι χρόνια 
με ποσοστό 45 %. 

Ημερομηνία γνωμοδότησης της Επιτροπής 15.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 
-Φ- 

(4) 

Ολοκλήρωση και έναρξη λειτουργίας της επένδυσης της 
ατομικής επιχείρησης «ΓΑΡΑΜΠΕΡΑΣ ΠΑΝΤΕΛΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Με την υπ’ αριθμ. ΙΕ/ΟΕ/1924/ΠΟ2/4/00056/ν. 3299/2004/ 

27.3.2007 απόφαση του Γενικού Γραμματέα Περιφέρειας 
Ανατολικής Μακεδονίας Θράκης εγκρίθηκε η ολοκλήρω¬ 
ση και έναρξη λειτουργίας της επένδυσης της ατομικής 
επιχείρησης «ΓΑΡΑΜΠΕΡΑΣ ΠΑΝΤΕΛΗΣ» που αναφέρεται 
στον εκσυγχρονισμό μονάδας παραγωγής στρωμάτων 
στην Προσοτσάνη του Ν. Δράμας συνολικού κόστους εκα¬ 
τόν ενενήντα εννέα χιλιάδες επτακόσια εξήντα δύο ευρώ 
(199.762,00 €) με ποσοστό επιχορήγησης 55% επί του συ¬ 
νολικού κόστους δηλαδή ποσό επιχορήγησης εκατόν εννέα 
χιλιάδες οκτακόσια εξήντα εννέα ευρώ (109.869,00 €). 

Ημερομηνία γνωμοδότησης της Επιτροπής 15.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 


(5) 

Ολοκλήρωση και έναρξη λειτουργίας της επένδυσης της 

εταιρείας «ΙΩΑΝΝΗΣ ΜΙΧΑΗΛΙΔΗΣ ΑΕΡΙΟΥΧΑ ΠΟΤΑ Α.Ε.» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. ΙΕ/ΟΕ/1925/ΠΟ2/4/00043/Ε/ν.3299/ 
2004/27.3.2007 απόφαση του Γενικού Γραμματέα Περι¬ 
φέρειας Ανατολικής Μακεδονίας - Θράκης εγκρίθηκε η 
ολοκλήρωση και έναρξη λειτουργίας της επένδυσης της 
εταιρείας «ΙΩΑΝΝΗΣ ΜΙΧΑΗΛΙΔΗΣ ΑΕΡΙΟΥΧΑ ΠΟΤΑ Α.Ε.» 
που αναφέρεται στον εκσυγχρονισμό μονάδας παραγωγής 
αεριούχων ποτών στην Αλεξανδρούπολη του Ν.Έβρου συ¬ 
νολικού κόστους διακόσιες πενήντα χιλιάδες εκατόν ενενή¬ 
ντα οκτώ ευρώ και εξήντα επτά (250.198,67 €) με ποσοστό 
επιχορήγησης 54.8% επί του συνολικού κόστους δηλαδή 
ποσό επιχορήγησης εκατόν τριάντα επτά χιλιάδες διακόσια 
εννέα ευρώ και είκοσι έξη λεπτά (137.209,26 €). 

Ημερομηνία γνωμοδότησης της Επιτροπής 15.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 
-Φ- 

( 6 ) 

Χορήγηση άδειας ασκήσεως επαγγέλματος Κοινωνικού Λει¬ 
τουργού στον ΜΑΝΙΑ ΝΙΚΟΛΑΟ του ΧΑΡΑΛΑΜΠΟΥ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. 26/ΤΔΥ/5397/2007 απόφαση του Νομάρ¬ 
χη Θεσσαλονίκης χορηγείται στον ΜΑΝΙΑ ΝΙΚΟΛΑΟ του 
ΧΑΡΑΛΑΜΠΟΥ, άδεια άσκησης επαγγέλματος Κοινωνικού 
Λειτουργού. 


Με εντολή Νομάρχη 

Η Εντεταλμένη Νομαρχιακή Σύμβουλος 
ΕΥΤΕΡΠΗ ΒΑΣΙΛΕΙΑΔΟΥ 
-Φ- 

(7) 

Τροποποίηση της υπ’ αριθμ. ΔΙΣΑ/6766/Π10/4/483/ν.3299/ 
2004/24.11.2006 αρχικής απόφασης υπαγωγής της επέν¬ 
δυσης της εταιρείας «ΑΚΕΚ Α.Ε.». 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ' αριθμ. ΔΙΣΑ/1058/Π10/4/483/ν. 3299/2004/ 

22.3.2007 απόφαση του Γενικού Γραμματέα Περιφέρειας 
Κρήτης τροποποιήθηκε η μετοχική σύνθεση του κεφαλαίου 
του φορέα της επένδυσης ως εξής : 


Μετοχική Σύνθεση 
Μεταξάς Μιχαήλ 
Χρηστάκος Κων/νος 
Βαρβεράκη Ελένη 
Σύνολο 


Αρ. Μετοχών Ποσοστό 
22.400.711 87,18% 

3.180.86412,38% 

114.225 0,44% 

25.695.800 100% 

Παρακρατείται 0,5% επί της εγκριθείσας ενίσχυσης δηλ. 
0,5% * 71.500 = 858 €, σύμφωνα με τα εδαφ. α παρ.1 Β & 
εδαφ. β παρ. 2Α του άρθρου 10 του ν. 3299/2004. 

Η εξέταση του θέματος, έγινε κατά την 34η συνεδρίαση 
της Γνωμ. Επιτροπής του άρθρου 7 του ν. 3299/2004 στις 
21.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 


Με εντολή Γενικού Γραμματέα Περιφέρειας 


Με εντολή Γ ενικού Γ ραμματέα Περιφέρειας 


Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 


Ο Διευθυντής 

ΙΩΑΝΝΗΣ ΑΜΑΡΓΙΑΝΙΤΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

